pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตือนเดินทางหลังหยุดยาว ใช้ความระมัดระวัง ฝนตกเสี่ยงอุบัติเหตุ แนะโหลดแอป “NOSTRA” แจ้งพิกัดจุดพักรถบนทางหลวงทั่วประเทศ
วันจันทร์ที่ 5 มิถุนายน 2566
05/06/2566
เตือนเดินทางหลังหยุดยาว ใช้ความระมัดระวัง ฝนตกเสี่ยงอุบัติเหตุ แนะโหลดแอป “NOSTRA” แจ้งพิกัดจุดพักรถบนทางหลวงทั่วประเทศ
เตือนเดินทางหลังหยุดยาว ใช้ความระมัดระวัง ฝนตกเสี่ยงอุบัติเหตุ แนะโหลดแอป “NOSTRA” แจ้งพิกัดจุดพักรถบนทางหลวงทั่วประเทศ
วันที่ 5 มิ.ย.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันจันทร์ที่ 5 มิ.ย.66 เป็นวันสุดท้ายของช่วงหยุดยาว คาดว่าจะมีประชาชนเดินทางกลับจากภูมิลําเนาและกลับจากการท่องเที่ยวจํานวนมาก จึงขอให้ใช้ความระมัดระวังในการเดินทางเป็นพิเศษ เนื่องจากช่วงเวลานี้มีฝนตกหนักในหลายพื้นที่ โดยกรมอุตุนิยมวิทยา ได้แจ้งเตือน ฝนตกหนักถึงหนักมาก โดยเฉพาะภาคตะวันออกและภาคใต้ฝั่งตะวันตก ซึ่งจะมีฝนฟ้าคะนอง และฝนตกหนักถึงหนักมากบางแห่งในบริเวณจังหวัดชลบุรี ระยอง จันทบุรี ตราด ระนอง พังงา ภูเก็ต กระบี่ ตรัง และสตูล จึงขอให้ระวังผลกระทบจากฝนตกหนัก ซึ่งมีความเสี่ยงที่จะก่อให้เกิดอุบัติเหตุจากการเดินทาง
ทั้งนี้ ช่วงฤดูฝนเป็นช่วงหนึ่งที่มักพบการเกิดอุบัติเหตุ โดยเฉพาะอุบัติเหตุทางท้องถนน ซึ่งเกิดจากถนนลื่น ยากต่อการควบคุมรถ ทัศนียภาพในการมองลดลง รวมถึงปัจจุบันอื่นเช่น กิ่งไม้ ดินโคลนถล่ม จึงขอให้ประชาชนตรวจสอบสภาพอากาศก่อนเดินทาง รวมถึงตรวจสอบยานพาหนะ ให้อยู่ในสภาพสมบูรณ์พร้อมใช้งาน เดินทางด้วยความไม่ประมาท ปฏิบัติตามกฎการจราจรอย่างเคร่งครัด เพื่อป้องกันอุบัติเหตุ หลีกเลี่ยงความสูญเสียทั้งต่อตนเองและผู้ร่วมเดินทาง
น.ส.ไตรศุลี กล่าวว่า สําหรับผู้สัญจรบนทางหลวง สามารถดาวน์โหลดแอปพลิเคชัน “NOSTRA” เพื่อแจ้งพิกัดที่พักริมทางทั่วไทย 106 แห่งทั่วประเทศ โดยกรมทางหลวงได้นําข้อมูลตําแหน่งจุดบริการที่พักริมทางทั่วไทยจํานวน 106 แห่ง แสดงบนแผนที่ในแอปพลิเคชัน เพื่อแจ้งพิกัดให้ประชาชนทราบจุดที่สามารถจอดแวะพักรถ มีศาลาที่พัก ห้องน้ําสะอาดให้บริการ เป็นการสนับสนุนให้เกิดความปลอดภัยแก่ผู้ขับขี่ยานพาหนะบนทางหลวง ป้องกันและลดการเกิดอุบัติเหตุให้มีประสิทธิภาพยิ่งขึ้น โดยสามารถดาวน์โหลดแอปพลิเคชัน NOSTRA ทั้งระบบ IOS และ Android ได้ที่ App Store และ Google Play
รัฐบาลไทย-ข่าวทำเนียบรัฐบาล-ปลัดฯณัฐพล ถกผู้บริหารโตโยต้า แก้ปัญหาฝุ่น PM2.5 เร่งบังคับใช้มาตรฐานมลพิษรถยนต์ยูโร 6
วันจันทร์ที่ 5 มิถุนายน 2566
05/06/2566
ปลัดฯณัฐพล ถกผู้บริหารโตโยต้า แก้ปัญหาฝุ่น PM2.5 เร่งบังคับใช้มาตรฐานมลพิษรถยนต์ยูโร 6
ปลัดฯณัฐพล ถกผู้บริหารโตโยต้า แก้ปัญหาฝุ่น PM2.5 เร่งบังคับใช้มาตรฐานมลพิษรถยนต์ยูโร 6
ดร.ณัฐพล รังสิตพล ปลัดกระทรวงอุตสาหกรรม เปิดเผยภายหลังหารือร่วมกับ นายกลินท์ สารสิน ประธานคณะกรรมการ บริษัท โตโยต้า มอเตอร์ ประเทศไทย จํากัด และนายโนริอากิ ยามาชิตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จํากัดและคณะผู้บริหาร เกี่ยวกับแนวทางการแก้ไขปัญหาด้านสิ่งแวดล้อมของประเทศไทย โดยเฉพาะปัญหาฝุ่น PM2.5 ที่ส่งผลกระทบต่อประชาชนคนไทยมาอย่างยาวนาน ว่า บริษัท โตโยต้าฯ ยินดีให้การสนับสนุนนโยบายและมาตรการของกระทรวงอุตสาหกรรมในการแก้ไขปัญหาสิ่งแวดล้อม ด้วยการบังคับใช้มาตรฐานมลพิษไอเสียจากรถยนต์ โดยบริษัท โตโยต้าฯ ให้ข้อคิดเห็นเพิ่มเติมว่า ควรต้องมีมาตรการเสริมอีกหลายด้านควบคู่กันไป เช่น การบริหารจัดการรถยนต์ที่หมดอายุการใช้งาน (End of Life Vehicles) มาตรการส่งเสริมให้ผู้ใช้รถยนต์เก่า (เช่น อายุมากกว่า 15 ปีขึ้นไป) เปลี่ยนมาเป็นรถยนต์สมัยใหม่ อย่างรถไฟฟ้า หรือรถยนต์ที่มีการปล่อยมลพิษน้อยลง
ดร. ณัฐพล กล่าวว่า มลพิษไอเสียรถยนต์เป็นหนึ่งในปัจจัยสําคัญที่ก่อให้เกิดปัญหาฝุ่น PM 2.5 ปัจจุบันประเทศไทยบังคับใช้มาตรฐานมลพิษยูโร 4 ซึ่งตามหลังประเทศสหภาพยุโรปที่บังคับใช้มาตรฐานยูโร 6 มาแล้วอยู่กว่า 10 ปี หากประเทศไทยบังคับใช้มาตรฐานมลพิษยูโร 6 เร็วขึ้น จะส่งผลให้มลพิษในบรรยากาศ รวมทั้งฝุ่น PM2.5 ลดลงมาก ปัญหาด้านสุขภาพโดยเฉพาะผู้ที่ป่วยเป็นโรคเกี่ยวกับระบบทางเดินหายใจของคนไทยก็จะลดลงไปด้วย นอกจากนี้การบังคับใช้มาตรฐานยูโร 6 ยังเป็นนโยบายชี้นําการพัฒนาอุตสาหกรรมยานยนต์ไทย ตามทิศทางการพัฒนาเทคโนโลยียานยนต์ของโลก ซึ่งมุ่งสู่รถยนต์ที่เป็นมิตรต่อสิ่งแวดล้อม (Sustainable Mobility) และเป็นการเพิ่มความสามารถในการแข่งขันของอุตสาหกรรมยานยนต์ไทยอีกด้วย ซึ่งประเทศไทยได้กําหนดให้มีการบังคับใช้มาตรฐานการปล่อยมลพิษเสียรถยนต์ยูโร 6 สําหรับรถยนต์เบนซินขนาดเล็กในปี 2568 และรถยนต์เบนซินขนาดใหญ่ รถยนต์ดีเซล ขนาดเล็กและขนาดใหญ่ จะเริ่มบังคับใช้มาตรฐานยูโร 6 ในปี 2569
พร้อมกันนี้ บริษัท โตโยต้าฯ ได้ยื่นหนังสือแสดงความขอบคุณจากนายอากิโอะ โตโยดะ (Mr.Akio Toyoda) ประธานคณะกรรมการบริหาร บริษัท โตโยต้า มอเตอร์ คอร์ปอเรชั่น ประเทศญี่ปุ่น ให้กับปลัดกระทรวงอุตสาหกรรม ที่ได้ดําเนินการตรวจสอบกรณีรถยนต์ Toyota Yaris Ativ ที่ใช้ทดสอบมาตรฐานการชนด้านข้าง (R95) ตรวจพบรอยบากตรงชิ้นส่วนแผงด้านข้างประตูฝั่งคนขับอย่างรวดเร็ว ส่งผลให้ประชาชนคนไทยเกิดความเชื่อมั่นและมั่นใจว่ารถยนต์ Toyota Yaris Ativ ผ่านการทดสอบมาตรฐานการชนด้านข้าง ซึ่งเป็นหนึ่งในคุณสมบัติด้านความปลอดภัยของรถยนต์ประหยัดพลังงานมาตรฐานสากล รุ่นที่ 2 (ECO Car 2) ตามข้อกําหนดกระทรวงอุตสาหกรรม
รัฐบาลไทย-ข่าวทำเนียบรัฐบาล-เปิดทดลองเดินรถไฟฟ้าโมโนเรลสายสีเหลือง วันแรก 13 สถานีเป็นไปด้วยความเรียบร้อย
วันจันทร์ที่ 5 มิถุนายน 2566
เปิดทดลองเดินรถไฟฟ้าโมโนเรลสายสีเหลือง วันแรก 13 สถานีเป็นไปด้วยความเรียบร้อย
....
นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่าจากการเปิดให้ประชาชนทดลองใช้บริการรถไฟฟ้าโมโนเรลสายสีเหลือง 13สถานี ช่วงระหว่างสถานีหัวหมาก ถึงสถานีสําโรง เมื่อวันที่ 3 - 4 มิถุนายน 2566 พบว่าเป็นไปด้วยความเรียบร้อยมีประชาชนมาทดลองใช้บริการเป็นจํานวนมาก  และการทดลองเดินรถยังไม่พบปัญหาและอุปสรรคแต่อย่างใด
นายพิเชฐฯ กล่าวต่อว่า การเปิดเดินทดลองรถไฟฟ้าโมโนเรลสายสีเหลือง เป็นการเปิดทดลองเดินรถด้วยความถี่ 10 นาที/ขบวน ช่วงระหว่างเวลา 09.00 - 20.00 น. โดยไม่เก็บค่าโดยสาร ประชาชนสามารถรับบัตรโดยสารที่เครื่องจําหน่ายตั๋วโดยสารบริเวณชั้นจําหน่ายตั๋วได้ฟรี ทั้งนี้ ภายหลังจากนี้จะทดลองเดินรถเป็นระยะเวลา 1 สัปดาห์เพื่อสังเกตความพร้อม ก่อนพิจารณาขยายระยะเวลาเดินรถ และเส้นทางเดินรถถึงสถานีลาดพร้าวครบ 23 สถานี ทั้งนี้ รถไฟฟ้าสายสีเหลืองสามารถเชื่อมต่อการเดินทางไปยังรถไฟฟ้าสายต่างๆ ประกอบด้วย เชื่อมต่อรถไฟฟ้าสายเฉลิมรัชมงคล (สายสีน้ําเงิน) ที่สถานีลาดพร้าว เชื่อมต่อรถไฟฟ้าแอร์พอร์ต เรล ลิงก์ที่สถานีหัวหมาก และเชื่อมต่อรถไฟฟ้าสายสีเขียวที่สถานีสําโรง
นายพิเชฐฯ กล่าวต่อไปว่า จากการเปิดให้ประชาชน 13สถานี ช่วงระหว่างสถานีหัวหมาก ถึงสถานีสําโรง เมื่อวันที่ 3 - 4 มิถุนายน 2566 มีประชาชนให้ความสนใจมาใช้บริการ ทั้งสิ้น 38,521  และ 36,879 คน-เที่ยว ตามลําดับ ซึ่งส่งผลให้ยอดผู้ใช้บริการระบบขนส่งทางรางรวมมีปริมาณเพิ่มสูง (1,059,648 คน-เที่ยว ในวันที่ 3 มิ.ย. 66 และ 920,758 คน-เที่ยว ในวันที่ 4 มิ.ย. 66) ทั้งที่เป็นช่วงวันหยุดราชการ และคาดว่าในวันทํางานปกติจะมีผู้มาทดลองใช้บริการรถไฟฟ้าโมโนเรลสายสีเหลืองเป็นจํานวนมากยิ่งขึ้น ไม่ว่าจะการเชื่อมต่อไปยังรถไฟฟ้าสายสีอื่น ๆ หรือจากสายอื่นมาต่อสายสีเหลือง เพราะจะช่วยประหยัดเวลาในการเดินทาง รวมทั้งบรรเทาการจราจรติดขัดได้อย่างมาก
รัฐบาลไทย-ข่าวทำเนียบรัฐบาล-นายกฯ กล่าวเนื่องใน “วันข้าวและชาวนาแห่งชาติ” ประจำปี 2566 ยกย่องชาวนาในฐานะผู้มีคุณูปการสร้างความมั่นคงทางด้านอาหาร หล่อเลี้ยงคนไทยและทั่วโลกตลอดมา
วันจันทร์ที่ 5 มิถุนายน 2566
05/06/2566
นายกฯ กล่าวเนื่องใน “วันข้าวและชาวนาแห่งชาติ” ประจําปี 2566 ยกย่องชาวนาในฐานะผู้มีคุณูปการสร้างความมั่นคงทางด้านอาหาร หล่อเลี้ยงคนไทยและทั่วโลกตลอดมา
นายกฯ กล่าวเนื่องใน “วันข้าวและชาวนาแห่งชาติ” ประจําปี 2566 ยกย่องชาวนาในฐานะผู้มีคุณูปการสร้างความมั่นคงทางด้านอาหาร หล่อเลี้ยงคนไทยและทั่วโลกตลอดมา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องใน “วันข้าวและชาวนาแห่งชาติ” ประจําปี 2566 ซึ่งตรงกับวันที่ 5 มิถุนายนของทุกปี ผ่านสถานีโทรทัศน์รวมการเฉพาะกิจแห่งประเทศไทย เพื่อสร้างขวัญกําลังใจให้แก่ชาวนาทั่วประเทศ
โอกาสนี้ นายกรัฐมนตรีกล่าวว่า เนื่องในโอกาส “วันข้าวและชาวนาแห่งชาติ ประจําปี 2566” ขอส่งความรัก ความระลึกถึง และความปรารถนาดี มายังพี่น้องชาวนาไทยและเกษตรกรทุกคน โดยย้ําว่า “ข้าว” เป็นพืชเศรษฐกิจที่มีความสําคัญ และถือเป็นหนึ่งในวิถีชีวิตของคนไทยที่สืบทอดกันมาจากรุ่นสู่รุ่น ชาวนาต้องอาศัยทักษะและความชํานาญในการเพาะปลูกและดูแล เพื่อให้ข้าวมีคุณภาพที่ดี ชาวนาไทยจึงถือเป็นกําลังสําคัญในการสร้างความอุดมสมบูรณ์และความมั่นคงทางอาหาร รวมทั้งมีบทบาทในการเพาะปลูกข้าวหล่อเลี้ยงคนไทยและทั่วโลกตลอดมา ซึ่งควรค่าแก่การยกย่องและเชิดชูในฐานะผู้มีคุณูปการในการสร้างความมั่นคงทางด้านอาหารและเป็นผู้ธํารงรักษาไว้ซึ่งประเพณีวัฒนธรรมท้องถิ่นของไทย
นายกรัฐมนตรีกล่าวว่า การผลิตข้าวในปัจจุบัน มีการนําเทคโนโลยีและนวัตกรรมมาช่วยในการพัฒนาศักยภาพการผลิตข้าวมากขึ้น ตั้งแต่ขั้นตอนการปลูกไปจนถึงการแปรรูป เพื่อยกระดับคุณภาพผลผลิต มุ่งเน้นให้ข้าวมีคุณภาพสูง พร้อมทั้งใช้สารชีวภัณฑ์และปุ๋ยชีวภาพแทนการนําเข้าปุ๋ยเคมีจากต่างประเทศ เพื่อทําเกษตรอย่างปลอดภัยเป็นมิตรต่อสิ่งแวดล้อม จึงหวังเป็นอย่างยิ่งว่าพี่น้องชาวนาทุกคนจะสามารถนําองค์ความรู้สมัยใหม่มาปรับใช้ในการปลูกข้าว เพื่อร่วมสร้างความเข้มแข็งทางอาหารให้แก่ประเทศชาติต่อไป
ในโอกาสวันข้าวและชาวนาแห่งชาติ นายกรัฐมนตรีกล่าวอาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องเกษตรกรชาวนาไทยทุกคน พร้อมทั้งครอบครัว ประสบแต่สิ่งอันเป็นมงคล มีความสุข ความเจริญ มีกําลังกาย กําลังใจที่เข้มแข็ง เพื่อร่วมกันรักษาอัตลักษณ์ข้าวไทยและสืบสานอาชีพชาวนาให้ดํารงอยู่คู่ประเทศไทยสืบไป
รัฐบาลไทย-ข่าวทำเนียบรัฐบาล-ปลัดดีอีเอส บรรยายพิเศษ หลักคิดและเทคนิคการดำเนินคดีฟอกเงินทางออนไลน์
วันศุกร์ที่ 2 มิถุนายน 2566
ปลัดดีอีเอส บรรยายพิเศษ หลักคิดและเทคนิคการดําเนินคดีฟอกเงินทางออนไลน์
ปลัดดีอีเอส บรรยายพิเศษ หลักคิดและเทคนิคการดําเนินคดีฟอกเงินทางออนไลน์
วันนี้ (2 มิ.ย.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นวิทยากรบรรยาย ในหัวข้อ “หลักคิดและเทคนิคการดําเนินคดีฟอกเงิน กรณีศึกษาจากความผิดที่เกิดขึ้นผ่านระบบธุรกรรมออนไลน์” โดยมีผู้เข้ารับการอบรมจากสํานักงานอัยการสูงสุด สํานักงานป้องกันและปราบปรามการฟอกเงิน สํานักงานตํารวจแห่งชาติ และกรมสอบสวนคดีพิเศษ จํานวน 120 คน เข้าร่วมงาน ณ โรงแรมดิเอมเมอรัลด์ เขตดินแดง กรุงเทพฯ
_____________________
รัฐบาลไทย-ข่าวทำเนียบรัฐบาล-รฟม. แจ้งรถไฟฟ้ามหานคร สายสีเหลือง พร้อมเริ่มให้ประชาชนร่วมทดสอบการเดินรถเสมือนจริง (Trial Run) ในวันที่ 3 มิถุนายน นี้ จากสถานีหัวหมาก ถึง สถานีสำโรง ก่อนขยายระยะทางต่อไป
วันศุกร์ที่ 2 มิถุนายน 2566
รฟม. แจ้งรถไฟฟ้ามหานคร สายสีเหลือง พร้อมเริ่มให้ประชาชนร่วมทดสอบการเดินรถเสมือนจริง (Trial Run) ในวันที่ 3 มิถุนายน นี้ จากสถานีหัวหมาก ถึง สถานีสําโรง ก่อนขยายระยะทางต่อไป
....
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม  ร่วมกับ ที่ปรึกษาบริหารโครงการและควบคุมการก่อสร้างโครงการฯ (PCYL) วิศวกรอิสระ (ICE) และ บริษัท อีสเทิร์น บางกอกโมโนเรล จํากัด (EBM) ผู้รับสัมปทาน โครงการรถไฟฟ้ามหานคร สายสีเหลือง ช่วงลาดพร้าว - สําโรง ได้ลงพื้นที่สํารวจความเรียบร้อยประกอบการพิจารณาช่วงสถานีที่จะให้ประชาชนได้เข้าร่วมทดสอบการเดินรถเสมือนจริง (Trial Run) ตั้งแต่วันที่ 3 มิถุนายน 2566 เป็นต้นไป นั้น
รฟม. ขอเรียนให้ทราบว่า ปัจจุบันทุกฝ่ายมีความเห็นสอดคล้องกัน โดยตั้งแต่วันเสาร์ที่ 3 มิถุนายน 2566 เป็นต้นไป รถไฟฟ้ามหานคร สายสีเหลือง (MRT สายสีเหลือง) จะพร้อมให้ประชาชนทั่วไปที่มีความสนใจเข้าร่วม Trial Run ได้ระหว่างเวลา 09.00 น. – 20.00 น. จํานวน 13 สถานี ได้แก่ สถานีหัวหมาก สถานีกลันตัน สถานีศรีนุช สถานีศรีนครินทร์ 38 สถานีสวนหลวง ร.9 สถานีศรีอุดม สถานีศรีเอี่ยม สถานีศรีลาซาล สถานีศรีแบริ่ง สถานีศรีด่าน สถานีศรีเทพา สถานีทิพวัล และสถานีสําโรง ทั้งนี้ ในส่วนของสถานีหัวหมาก จะจํากัดให้ประชาชนใช้เฉพาะทางเข้า-ออกที่ 2 (สี่แยกพัฒนาการ) และทางเข้า-ออกที่ 3 (ซอยศรีนครินทร์ 16) ที่มีความพร้อมก่อน
หลังจากนี้ รฟม. และผู้รับสัมปทาน จะหารือกันอย่างต่อเนื่องเพื่อพิจารณาการขยายช่วงสถานี และขยายช่วงเวลา ที่รถไฟฟ้า MRT จะสามารถให้ประชาชนเข้าร่วม Trial Run เพิ่มเติมจนกระทั่งครบตลอดสาย 23 สถานี ได้ในระยะต่อๆ ไป เพื่อสร้างการรับรู้และความมั่นใจด้านความปลอดภัยให้แก่ประชาชนที่จะเป็นผู้โดยสารของรถไฟฟ้า MRT สายสีเหลือง เมื่อเปิดให้บริการเชิงพาณิชย์ในอนาคตอันใกล้นี้
ทั้งนี้ โครงการรถไฟฟ้าสายสีเหลือง ช่วงลาดพร้าว - สําโรง ถือเป็นหนึ่งในโครงการรถไฟฟ้าขนส่งมวลชน ในความรับผิดชอบของ รฟม. ที่ได้รับการออกแบบให้เป็นระบบขนส่งมวลชนระบบรอง (Feeder Line) ที่จะใช้ขนส่งผู้โดยสารจากพื้นที่ฝั่งตะวันออกของกรุงเทพฯ และพื้นที่บางส่วนในจังหวัดสมุทรปราการ เข้าสู่ระบบรถไฟฟ้าขนส่งมวลชนสายหลักอื่นๆ มีระยะทางรวมประมาณ 30.4 กิโลเมตร เป็นโครงสร้างทางวิ่งยกระดับตลอดสาย มีสถานีรถไฟฟ้าจํานวน 23 สถานี โดยมีอาคารจอดแล้วจรสําหรับผู้ใช้รถยนต์ส่วนตัวสามารถเปลี่ยนถ่ายเข้าสู่บริการรถไฟฟ้า MRT สายสีเหลือง ได้บริเวณสถานีศรีเอี่ยม และสถานีลาดพร้าว สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ฤกษ์ดี 3 มิ.ย.นี้ เริ่มเปิดให้ประชาชนทดลองนั่งรถไฟฟ้าสายสีเหลืองฟรี  คาดให้บริการเชิงพาณิชย์เดือน ก.ค. เติมเต็มโครงข่ายรถไฟฟ้า กทม.-ปริมณฑลเปิดบริการรวมแล้ว 12 เส้นทาง  242 กม.
วันศุกร์ที่ 2 มิถุนายน 2566
02/06/2566
ฤกษ์ดี 3 มิ.ย.นี้ เริ่มเปิดให้ประชาชนทดลองนั่งรถไฟฟ้าสายสีเหลืองฟรี  คาดให้บริการเชิงพาณิชย์เดือน ก.ค. เติมเต็มโครงข่ายรถไฟฟ้า กทม.-ปริมณฑลเปิดบริการรวมแล้ว 12 เส้นทาง  242 กม.
ฤกษ์ดี 3 มิ.ย.นี้ เริ่มเปิดให้ประชาชนทดลองนั่งรถไฟฟ้าสายสีเหลืองฟรี  คาดให้บริการเชิงพาณิชย์เดือน ก.ค. เติมเต็มโครงข่ายรถไฟฟ้า กทม.-ปริมณฑลเปิดบริการรวมแล้ว 12 เส้นทาง  242 กม. เหลืออยู่ระหว่างก่อสร้าง 5 โครงการ ระยะทาง 105 กม.
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตั้งแต่วันที่ 3 มิ.ย. 66 การรถไฟฟ้าขนส่งมวลชนแห่งประเทศไทย (รฟม.) และเอกชนผู้รับสัมปทานโครงการ จะเริ่มเปิดให้ประชาชนทดลองใช้บริการฟรี สําหรับรถไฟฟ้ามหานคร สายสีเหลือง (ลาดพร้าว-สําโรง) ซึ่งในช่วงสัปดาห์แรกจะเปิดให้ทดลองก่อน 13 สถานี ระหว่างสถานีสําโรง ถึงสถานีหัวหมาก จากนั้นจะทยอยเปิดให้ทดลองครบทั้ง 23 สถานี รวมระยะทาง 30.40 กม. ภายในสัปดาห์ที่ 2 ของการเปิดทดลอง
ทั้งนี้ จะเปิดให้ประชาชนทดลองใช้บริการฟรีไปจนถึงวันที่ 30 มิ.ย. 66 โดยระยะแรกของการทดลองจะให้บริการระหว่าง 6.00-21.00น. จากนั้นจะทยอยขยายเวลาไปถึง 24.00 น. ซึ่งการให้ประชาชนได้ทดลองใช้บริการ ถือเป็นการทดสอบการเดินรถเสมือนจริง (Trial Run) โดยจะมีออกตั๋วโดยสารที่เครื่องจําหน่ายอัตโนมัติจริง แต่ยังไม่ต้องชําระเงินจริง จากนั้นนําตั๋วโดยสารไปแตะผ่านประตูทางเข้าสู่ระบบรถไฟฟ้าต่อไป
น.ส.ไตรศุลี กล่าวว่า สําหรับการให้บริการเชิงพาณิชย์ เริ่มเก็บค่าโดยสารสําหรับรถไฟฟ้าสายสีเหลืองตามกําหนดการจะเริ่มตั้งแต่เดือน ก.ค. 66 เป็นต้นไป ซึ่งเมื่อให้บริการเต็มรูปแบบแล้วจะเติมเต็มโครงข่ายรถไฟฟ้าในกรุงเทพฯ-ปริมณฑล เพิ่มความสะดวกสบายแก่ประชาชนยิ่งขึ้น เนื่องจากรถไฟฟ้าสายสีเหลือง ซึ่งเป็นรถไฟฟ้าระบบโมโนเรล มีแนวเส้นทางผ่านย่านที่อยู่อาศัยและย่านธุรกิจสําคัญๆ คือเริ่มต้นที่แยกรัชดา-ลาดพร้าว วิ่งไปตามถนนลาดพร้าว จนถึงแยกบางกะปิ และเลี้ยวขวาไปตามถนนศรีนครินทร์ ผ่านแยกศรีนุช ศรีอุดม ศรีเอี่ยม จนถึงแยกศรีเทพา เลี้ยวขวาเข้าสู่ถนนเทพารักษ์ ไปสิ้นสุดที่จุดตัดถนนสุขุมวิท ที่สถานีสําโรง
นอกจากนี้ จะทําให้ทั่วกรุงเทพฯ-ปริมณฑลมีโครงข่ายรถไฟฟ้าเปิดให้บริการรวมแล้วทั้งสิ้น 12 เส้นทาง ระยะทางรวม 242.34 กม. จากปัจจุบันที่เปิดให้บริการอยู่ 11 เส้นทาง ระยะทาง 211.94 กม. และจะทําให้ยังเหลือโครงการที่อยู่ระหว่างการก่อสร้าง 5 โครงการ ระยะทางรวม 105.4 กม. ซึ่งแต่ละโครงการมีความคืบหน้าการก่อสร้าง ณ สิ้นเดือนเม.ย. 66 ดังนี้ 1) สายสีชมพู เส้นทางแคลาย-มีนบุรี ระยะทาง 30.50 กม. ความก้าวหน้าการก่อสร้างรวมร้อยละ 96.43 2)สายสีชมพู ส่วนต่อขยายช่วงสถานีศรีรัช-เมืองทองธานี ระยะทาง 3 กม. ความคืบหน้าโครงการโดยรวมร้อยละ 20.41
3) สายสีส้ม ช่วงศูนย์วัฒนธรรมฯ-มีนบุรี ระยะทาง 22.50 กม. งานโยธาคืบหน้าร้อยละ 99.85 4)แอร์พอร์ตลิงค์ ช่วงพญาไท-ดอนเมือง ระยะทาง 21.80 กม. ปัจจุบันอยู่ระหว่างการรื้อย้ายสาธารณูปโภคและเวนคืนที่ดิน และ 5)สายสีม่วง ช่วงเตาปูน-ราษฎร์บูรณะ(วงแหวนกาญจนาภิเษก) ระยะทาง 23.60 กม. ความคืบหน้างานโยธาร้อยละ 10.41
รัฐบาลไทย-ข่าวทำเนียบรัฐบาล-ดีอีเอส ประชุมผู้บริหารกระทรวงฯ และหัวหน้าหน่วยงานในสังกัด
วันศุกร์ที่ 2 มิถุนายน 2566
ดีอีเอส ประชุมผู้บริหารกระทรวงฯ และหัวหน้าหน่วยงานในสังกัด
ดีอีเอส ประชุมผู้บริหารกระทรวงฯ และหัวหน้าหน่วยงานในสังกัด
วันนี้ (2 มิถุนายน 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมผู้บริหารกระทรวงดิจิทัลฯ และหัวหน้าหน่วยงานในสังกัด Top Executives ครั้งที่ 3/2566 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-ชู “ 5 อาหารจานลับ ” จาก 5 ภูมิภาค กระตุ้นท่องเที่ยวไทย
วันศุกร์ที่ 2 มิถุนายน 2566
ชู “ 5 อาหารจานลับ ” จาก 5 ภูมิภาค กระตุ้นท่องเที่ยวไทย
.....
การท่องเที่ยวแห่งประเทศไทย (ททท.) คัดเลือก 5 อาหารจานลับซึ่งแสดงถึงอัตลักษณ์วัฒนธรรมประจําท้องถิ่น จาก 5 ภูมิภาคของไทย ผ่านโครงการ “Thailand’s Hidden Dishes: อาหารจานลับ” โดยเน้นเมนูอาหารที่หารับประทานได้ยากและยังไม่เป็นที่รู้จักอย่างแพร่หลาย เพื่อประชาสัมพันธ์ให้เป็นที่รู้จัก ได้แก่
ภาคกลาง : แกงหัวโหนด จ.เพชรบุรี
ภาคเหนือ : หมูผัดรากชู จ.เชียงราย
ภาคใต้ : แกงน้ําเคยยอดหวาย จ.พัทลุง
ภาคตะวันออกเฉียงเหนือ : อ๋อปลา จ.ขอนแก่น
ภาคตะวันออก : ปลาย่ําสวาท จ.ตราด
.
อาหารที่ได้รับคัดเลือกนี้ แสดงถึงอัตลักษณ์ประจําถิ่น หารับประทานได้เฉพาะในพื้นที่เท่านั้น นักท่องเที่ยวจะได้รับประสบการณ์ที่มีความหมายจากชุมชน ด้วยการเยี่ยมชมแหล่งวัตถุดิบ เรียนรู้วิธีการประกอบอาหาร ตลอดจนรับประทานอาหารท้องถิ่นในแต่ละพื้นที่ โดยได้มีการส่งเสริมให้ร้านอาหารแต่ละพื้นที่บรรจุเมนู Hidden Dishes ลงในเมนูของร้านด้วย เพื่อพัฒนาเป็นการท่องเที่ยวด้านอาหาร กระตุ้นเศรษฐกิจชุมชนและพื้นที่ใกล้เคียง
.
อ่านเพิ่มเติม คลิก >>https://www.thaigov.go.th/news/contents/details/68756
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เห็นชอบ 2 โครงการรักษาเสถียรภาพปาล์มน้ำมัน-น้ำมันปาล์ม
วันศุกร์ที่ 2 มิถุนายน 2566
เห็นชอบ 2 โครงการรักษาเสถียรภาพปาล์มน้ํามัน-น้ํามันปาล์ม
วันศุกร์ที่ 2 มิถุนายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบโครงการผลักดันน้ํามันปาล์มเพื่อลดผลผลิตส่วนเกิน ปี 2566
โดยสนับสนุนค่าบริหารจัดการการส่งออกน้ํามันปาล์มดิบ 150,000 ตัน
เมื่อระดับสต็อกน้ํามันปาล์มดิบในประเทศสูงกว่า 300,000
ตันและราคาน้ํามันปาล์มดิบในประเทศสูงกว่าตลาดโลก
เพื่อรักษาเสถียรภาพปริมาณและราคาน้ํามันปาล์มดิบภายในประเทศ
พร้อมทั้งเห็นชอบโครงการประกันรายได้เกษตรกรชาวสวนปาล์มน้ํามัน ปี 2565–66
เพื่อช่วยเหลือเกษตรกรกรณีที่ราคาขายปาล์มน้ํามันในประเทศตกต่ํา
โดยจะจ่ายเงินชดเชยส่วนต่างระหว่างราคาเป้าหมายกับราคาตลาดอ้างอิงให้แก่เกษตรกรทุก 30 วัน ทั้งนี้
ได้มอบหมายให้ศึกษาโครงสร้างราคาปาล์มน้ํามันและน้ํามันปาล์มทั้งระบบพร้อมรับฟังความเห็นผู้มีส่วนเกี่ยวข้
องให้แล้วเสร็จภายใน 6 เดือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. เตรียมทำแผนยกระดับมาตรฐานดูแลเด็กในสถานรองรับทั่วประเทศ พร้อมดึงเครือข่ายระดมความคิดเห็นร่วมกัน
วันศุกร์ที่ 2 มิถุนายน 2566
พม. เตรียมทําแผนยกระดับมาตรฐานดูแลเด็กในสถานรองรับทั่วประเทศ พร้อมดึงเครือข่ายระดมความคิดเห็นร่วมกัน
พม. เตรียมทําแผนยกระดับมาตรฐานดูแลเด็กในสถานรองรับทั่วประเทศ พร้อมดึงเครือข่ายระดมความคิดเห็นร่วมกัน
วันที่ 2 มิถุนายน 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ กระทรวง พม. โดยกรมกิจการเด็กและเยาวชน (ดย.) เตรียมจัดทําแผนปฏิบัติการยกระดับมาตรฐานสถานรองรับเด็ก จํานวน 33 แห่งทั่วประเทศ โดยจะมีการจัดตั้งคณะกรรมการบริหารสถานการณ์ในภาวะวิกฤต ทีมตรวจเยี่ยม นิเทศ ยกระดับมาตรฐานสถานรองรับ โดยขอความร่วมมือผู้ว่าราชการจังหวัดมอบหมายพัฒนาสังคมและความมั่นคงของมนุษย์จังหวัด (พมจ.) และหน่วยงานที่เกี่ยวข้องกํากับสถานรองรับเด็กตามกฎหมาย การส่งเสริมบทบาทคณะกรรมการคุ้มครองเด็กจังหวัดและกรุงเทพมหานคร และการประเมินสุขภาพจิตของบุคลากร ทุกคนร่วมกับกรมสุขภาพจิต เป็นต้น ทั้งนี้ จะมีการเปิดเวทีระดมความคิดเห็นร่วมกับภาคีเครือข่ายในที่ 3 มิถุนายน 2566 นี้
นายอนุกูล กล่าวเพิ่มเติมว่า สําหรับสถานสงเคราะห์เด็กหญิงสระบุรี ภายใน 3 เดือน หลังเกิดเหตุ จะมีแผนทั้งระยะสั้นและระยะยาว โดยแผนระยะสั้นมุ่งเน้นฟื้นฟูเยียวยาสภาพจิตใจเด็กและบุคลากร จัดตั้งทีมสนับสนุนยกระดับมาตรฐานสถานสงเคราะห์ฯ เร่งพัฒนาสภาพแวดล้อม สุขอนามัย และความปลอดภัย จัดทําแผนดูแลและพัฒนาเด็กรายบุคคล เพื่อให้สถานสงเคราะห์ฯ เป็นสถานที่ปลอดภัยสําหรับเด็ก
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล- พม. จัดงาน “KICK OFF รณรงค์ต่อต้านการค้ามนุษย์” ภายใต้แนวคิด TOGETHER WE CAN หยุด ค้า คน
วันศุกร์ที่ 2 มิถุนายน 2566
พม. จัดงาน “KICK OFF รณรงค์ต่อต้านการค้ามนุษย์” ภายใต้แนวคิด TOGETHER WE CAN หยุด ค้า คน
พม. จัดงาน “KICK OFF รณรงค์ต่อต้านการค้ามนุษย์” ภายใต้แนวคิด TOGETHER WE CAN หยุด ค้า คน
วันนี้ (2 มิ.ย. 66) เวลา 13.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงาน “KICK OFF รณรงค์ต่อต้านการค้ามนุษย์” ภายใต้แนวคิด TOGETHER WE CAN หยุด ค้า คน โดยมี คณะผู้บริหารกระทรวง พม. ผู้แทนหน่วยงานภาครัฐ องค์กรภาคประชาสังคม องค์การระหว่างประเทศที่เกี่ยวข้องกับการป้องกันและปราบปรามการค้ามนุษย์ สภาเด็กและเยาวชนกรุงเทพมหานครและปริมณฑล พร้อมเครือข่าย เข้าร่วมงาน ณ ศูนย์การค้า เดอะ มาร์เก็ต แบงคอก กรุงเทพมหานคร อีกทั้งผ่านระบบออนไลน์ โดยมีหัวหน้าและเจ้าหน้าที่ของส่วนราชการสังกัดกระทรวง พม. เครือข่ายสภาเด็กและเยาวชน เครือข่ายอาสาสมัครพัฒนาสังคมและความมั่นคงของมนุษย์ และหน่วยงานที่เกี่ยวข้องทั่วประเทศ เข้าร่วม
นายอนุกูล กล่าวว่า “การค้ามนุษย์” เป็นอาชญากรรมข้ามชาติที่ละเมิดสิทธิมนุษยชนอย่างร้ายแรง และส่งผลกระทบต่อความมั่นคง เศษฐกิจ และภาพลักษณ์ของประเทศ ปัจจุบัน พบว่า ขบวนการค้ามนุษย์เปลี่ยนรูปแบบการกระทําผิดผ่านช่องทางออนไลน์เพิ่มมากขึ้น เช่น การค้าประเวณี การหลอกเด็กหญิง เด็กชาย ผู้ชายและผู้หญิงเพื่อผลิตสื่อลามกอนาจาร และการหลอกลวงโฆษณาจัดหางาน เพื่อชักชวนคนไทยให้ไปทํางานต่างประเทศ เป็นต้น โดยปี 2565 มีคดีค้ามนุษย์ผ่านช่องทางออนไลน์ถึง 182 คดี คิดเป็นร้อยละ 71 ของคดีค้ามนุษย์ทั้งหมด 253 คดี ซึ่งเพิ่มขึ้นจากปี 2564 ที่มีจํานวน 107 คดี คิดเป็นร้อยละ 70.09 ของคดีค้ามนุษย์ ทั้งหมด 188 คดี ทั้งนี้ รัฐบาลจึงให้ความสําคัญกับการป้องกันและแก้ไขปัญหาการค้ามนุษย์อย่างจริงจังและต่อเนื่องในทุกมิติ โดยกําหนดเป็นวาระแห่งชาติ และให้วันที่ 5 มิถุนายนของทุกปี เป็นวันรณรงค์ต่อต้านการค้ามนุษย์ของประเทศไทย
นายอนุกูล กล่าวเพิ่มเติมว่า ทั้งนี้ กระทรวง พม. ในฐานะหน่วยงานหลักในการขับเคลื่อนการป้องกันและปราบปรามการค้ามนุษย์ จึงจัดงานวันรณรงค์ต่อต้านการค้ามนุษย์ ประจําปี 2566 ในวันที่ 7 มิถุนายน 2566 ณ ห้องฟีนิกซ์ บอลรูม อาคารอิมแพ็ค เอ็กซิบิชั่น เซ็นเตอร์ เพื่อเป็นการแสดงเจตนารมณ์ความมุ่งมั่นของรัฐบาลไทยในการป้องกันและปราบปรามการค้ามนุษย์ สําหรับวันนี้ กระทรวง พม. โดยกองต่อต้านการค้ามนุษย์ ได้จัดงาน KICK OFF วันรณรงค์ต่อต้านการค้ามนุษย์ ภายใต้แนวคิด TOGETHER WE CAN หยุด ค้ํา คน เพื่อรณรงค์สร้างความตระหนักรู้แก่เด็ก เยาวชน และประชาชน ในการป้องกันปัญหาการค้ามนุษย์ โดยเฉพาะการค้ามนุษย์ผ่านช่องทางออนไลน์ และเสริมสร้างการมีส่วนร่วมของภาคีเครือข่ายทุกภาคส่วนทั้งหน่วยงานภาครัฐ องค์กรภาคประชาสังคม องค์การระหว่างประเทศ และประชาชน เป็นเครือข่ายต่อต้านการค้ามนุษย์ของประเทศไทยที่เข้มแข็งต่อไป
การจัดงานครั้งนี้ มีกิจกรรมที่น่าสนใจ ประกอบด้วย 1) การเปิดตัวทูตรณรงค์ต่อต้านการค้ามนุษย์เป็นครั้งแรกของประเทศไทย คือ นางสาวเขมนิจ จามิกรณ์ ดารานักแสดง 2) การปล่อยคาราวานรถตุ๊กตุ๊กรณรงค์ต่อต้านการค้ามนุษย์ 3) การเสวนาในหัวข้อ “สื่อออนไลน์กับการค้ามนุษย์” 4) การแสดงมินิคอนเสิร์ตจากศิลปิน และ 5) การจัดแสดงบูธนิทรรศการผลงานของภาคีเครือข่าย จํานวน 14 บูธ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-อธิบดีกรมการจัดหางาน หารือ ทูตแรงงานเมียนมา หลังครม.เห็นชอบตามมติเมื่อวันที่ 30 พ.ค. 66 พร้อมหาแนวทางการเข้ามาทำงานตาม MOU ของหญิงชาวเมียนมา
วันศุกร์ที่ 2 มิถุนายน 2566
02/06/2566
อธิบดีกรมการจัดหางาน หารือ ทูตแรงงานเมียนมา หลังครม.เห็นชอบตามมติเมื่อวันที่ 30 พ.ค. 66 พร้อมหาแนวทางการเข้ามาทํางานตาม MOU ของหญิงชาวเมียนมา
วันที่ 2 มิถุนายน 2566 นายไพโรจน์ โชติกเสถียร อธิบดีกรมการจัดหางาน ให้การต้อนรับ Mr.Thurein Tun และ Mr. Paye Sone Hein อัครราชทูตที่ปรึกษาด้านแรงงาน สอท.เมียนมา ประจําประเทศไทย (Labour Attache)
ในโอกาสเยี่ยมคารวะเพื่อแนะนําตัวและหารือแนวทางการดําเนินการตามมติคณะรัฐมนตรี เมื่อวันที่ 30 พฤษภาคม 2566 ที่ผ่อนผันให้คนต่างด้าว 3 สัญชาติ (กัมพูชา ลาว และเมียนมา) ที่เข้ามาทํางานตาม MOU ที่วาระการจ้างงานครบกําหนด 4 ปี (ระหว่างวันที่ 1 มกราคม 2565 - 31 กรกฎาคม 2566) สามารถอยู่ในราชอาณาจักรเป็นกรณีพิเศษและทํางานเป็นการชั่วคราวถึงวันที่ 31 กรกฎาคม 2566 และขยายเวลาให้คนต่างด้าว 4 สัญชาติ (กัมพูชา ลาว เมียนมา และเวียดนาม) ซึ่งไม่สามารถจัดทําหนังสือเดินทางหรือเอกสารใช้แทนหนังสือเดินทาง และประทับตราอนุญาตให้อยู่ในราชอาณาจักรได้ทัน ภายในวันที่ 15 พฤษภาคม 2566 ให้อยู่ในราชอาณาจักรเป็นกรณีพิเศษและทํางานเป็นการชั่วคราว ถึงวันที่ 31 กรกฎาคม 2566
นายไพโรจน์กล่าวว่า ในวันนี้ได้มีการหารือข้อราชการร่วมกับอัครราชทูตแรงงานฯ เกี่ยวกับประเด็นที่ทางการเมียนมามีการพิจารณาเงื่อนไขการอนุญาตให้แรงงานเข้ามาทํางานในประเทศไทยตาม MOUโดยกําหนดให้การเดินทางเข้ามาทํางานของแรงงานหญิง แต่ละครั้ง กลุ่มหนึ่งต้องมีผู้หญิงเดินทางร่วมกัน 5 คนขึ้นไป ซึ่งอาจกระทบต่อนายจ้างบางกลุ่ม อาทิ SMEและกลุ่มงานบ้าน จึงต้องเจรจาหาทางออกร่วมกันเพื่อมมิให้ขัดต่อการดําเนินการของประเทศต้นทาง ในขณะที่ฝ่ายไทยสามารถบริหารจัดการแรงงานต่างด้าวต่อไปได้
สําหรับนายจ้าง/สถานประกอบการ และแรงงานต่างด้าว ที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามความคืบหน้าการเจรจาความตกลงหุ้นส่วนเศรษฐกิจ CEPA เชื่อมั่น สรุปผลได้ภานใน 6 เดือน ช่วยเพิ่ม GDP ไทย
วันศุกร์ที่ 2 มิถุนายน 2566
02/06/2566
โฆษกรัฐบาลเผย นายกฯ ติดตามความคืบหน้าการเจรจาความตกลงหุ้นส่วนเศรษฐกิจ CEPA เชื่อมั่น สรุปผลได้ภานใน 6 เดือน ช่วยเพิ่ม GDP ไทย
โฆษกรัฐบาลเผย นายกฯ ติดตามความคืบหน้าการเจรจาความตกลงหุ้นส่วนเศรษฐกิจ CEPA เชื่อมั่น สรุปผลได้ภานใน 6 เดือน ช่วยเพิ่ม GDP ไทย
วันนี้ (2 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการเจรจาจัดทําความตกลงหุ้นส่วนทางเศรษฐกิจ (Comprehensive Economic Partnership Agreement: CEPA) ระหว่างไทย – สหรัฐอาหรับเอมิเรตส์ (UAE) เชื่อมั่นศักยภาพความร่วมมือด้านการค้าการลงทุนระหว่างกันสามารถเติบโตได้อีกมาก
โฆษกประจําสํานักนายกรัฐมนตรี กล่าวว่า กรมเจรจาการค้าระหว่างประเทศ กระทรวงพาณิชย์ได้เดินทางเข้าร่วมการประชุมเจรจาจัดทําความตกลงหุ้นส่วนทางเศรษฐกิจ CEPA ระหว่างไทย–สหรัฐอาหรับเอมิเรตส์ รอบแรก ณ นครดูไบ สหรัฐอาหรับเอมิเรตส์ ซึ่งมีความคืบหน้าอย่างมาก โดยทั้งสองฝ่ายได้เริ่มหารือยกร่างข้อบทความตกลง CEPA อาทิ การค้าสินค้า กฎถิ่นกําเนิดสินค้า พิธีการศุลกากรและการอํานวยความสะดวกทางการค้า มาตรการเยียวยาทางการค้า การค้าบริการและการค้าดิจิทัล ทรัพย์สินทางปัญญา ความโปร่งใสในการจัดซื้อจัดจ้างโดยรัฐ และความร่วมมือทางเศรษฐกิจและวิสาหกิจขนาดกลาง ขนาดย่อม และรายย่อย (MSMEs) พร้อมกันนี้ได้ตั้งเป้าจะสรุปผลการเจรจาให้ได้ภายใน 6 เดือน
โฆษกประจําสํานักนายกรัฐมนตรี ยังกล่าวเพิ่มเติมว่า หากการเจรจา CEPA บรรลุผลสําเร็จ จะส่งผลให้ผลิตภัณฑ์มวลรวม (GDP) ของไทยเพิ่มขึ้นถึงประมาณ 1.08–1.2 หมื่นล้านบาท ภาพรวมการส่งออกของไทยจะขยายตัวเพิ่มขึ้นประมาณ 6,494 – 8,305 ล้านบาท โดยสินค้าที่คาดว่าจะส่งออกได้มากขึ้น อาทิ สินค้าอาหาร สิ่งทอและเครื่องแต่งกาย ผลิตภัณฑ์ที่ทําจากหนังสัตว์ ไม้ ยาง พลาสติก เคมีภัณฑ์ เครื่องใช้ไฟฟ้าและอิเล็กทรอนิกส์ เเละยานยนต์และชิ้นส่วน เป็นต้น โดยในช่วง 3 เดือนแรกของปี 2566 (มกราคม-มีนาคม) ทั้งสองประเทศมีมูลค่าการค้าระหว่างกันกว่า 4,690 ล้านดอลลาร์สหรัฐ ขยายตัวร้อยละ 6.6 จากช่วงเดียวกันของปีก่อนหน้า โดยไทยส่งออกไป UAE มูลค่า 850 ล้านดอลลาร์สหรัฐ และนําเข้า มูลค่า 3,840 ล้านดอลลาร์สหรัฐ
“นายกรัฐมนตรีให้ความสําคัญกับความร่วมมือในกรอบต่างๆ ระหว่างไทยกับต่างประเทศ โดยการเจรจา CEPA ระหว่าง ไทย-UAE ถือว่ามีความคืบหน้าอย่างมากหลังทั้งสองประเทศเริ่มต้นเดินหน้าเจรจาอย่างเป็นทางการ ซึ่งการทําแต่ละ FTA ของไทย หน่วยงานที่เกี่ยวข้องได้ดําเนินการศึกษาความเป็นไปได้ และระดมความเห็นจากภาคส่วนที่เกี่ยวข้อง ในการจัดทําความตกลงเพื่อประโยชน์สูงสุดของประเทศ ซึ่งหากสามารถจัดทําและให้มีผลบังคับใช้ได้โดยเร็ว ประเทศไทยก็ยิ่งได้ประโยชน์เร็วขึ้น ก็จะยิ่งสร้างเม็ดเงินทําให้มูลค่าหรือตัวเลขการส่งออกเพิ่มมากขึ้นได้" นายอนุชาฯ กล่าว
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ตรวจเยี่ยม สอจ.นครสวรรค์ และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
วันศุกร์ที่ 2 มิถุนายน 2566
02/06/2566
ผู้ตรวจฯ ทาวัน ตรวจเยี่ยม สอจ.นครสวรรค์ และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
ผู้ตรวจราชการกระทรวงอุตสาหกรรม ทาวัน ตรวจเยี่ยม สอจ.นครสวรรค์ และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
วันที่ 31 พฤษภาคม 2566 - 1 มิถุนายน นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วย นายชัชพล อินทโฉม อุตสาหกรรมจังหวัดนครสวรรค์ (อสจ.นครสวรรค์) หัวหน้ากลุ่มอุตสาหกรรมพื้นฐานและการเหมืองแร่ หัวหน้ากลุ่มนโยบายและแผนงาน เข้าตรวจเยี่ยม บริษัท สหชาติเศรษฐกิจ จํากัด ประกอบกิจการทําเหมืองแร่ยิปซั่มในจังหวัดนครสวรรค์ มากกว่า 60 ปี โดยเริ่มตั้งแต่กระบวนการผลิต การจัดจําหน่าย การขนส่ง รวมไปถึงการแปรรูปผลิตภัณฑ์ โดยมีคณะเจ้าหน้าที่จากบริษัทฯ ให้การต้อนรับ ซึ่งบริษัทฯได้จัดทําโครงการพัฒนาคุณภาพชีวิตของคนในชุมชนโดยการสร้างงานและพัฒนาสาธารณูปโภค รวมถึงดูแลด้านศาสนา การศึกษา สาธารณสุข และพัฒนาสภาพแวดล้อม มาอย่างต่อเนื่อง ผู้ตรวจราชการฯ ได้ชื่นชม บริษัทฯ ที่ได้ดําเนินโครงการ CSR มาตลอดตามความต้องการของชุมชนโดยรอบ โดยเน้นย้ําให้บริษัทฯ คํานึงถึงความยั่งยืนของการพัฒนา ดูแลชุมชน เช่น การพัฒนาแหล่งน้ําเพื่อการเกษตร การอุปโภค และบริโภค การสร้างงานสร้างอาชีพ สร้างรายได้ให้แก่คนในชุมชน และการดูแลสิ่งแวดล้อม โดยใช้กลไกคณะกรรมการกองทุนฯ เหมืองแร่ เป็นเครื่องมือในการบริหารเพื่อให้เกิดประโยชน์สูงสุดแก่ชุมชน สังคมโดยรอบเหมืองแร่ และสามารถนํามาตรการส่งเสริมการลงทุนเพื่อพัฒนาชุมชนและสังคมของBOI เข้ามาช่วยขับเคลื่อนโครงการต่าง ๆ ของ บริษัทฯ อีกทางหนึ่ง
นอกจากนี้ทางคณะฯ ได้เข้าตรวจเยี่ยมสํานักงานอุตสาหกรรมจังหวัดนครสวรรค์ (สอจ.นครสวรรค์) โดยมีอุตสาหกรรมจังหวัดนครสวรรค์ (อสจ.นครสวรรค์) และเจ้าหน้าที่ฯ ให้การต้อนรับ ผู้ตรวจราชการฯ ได้เน้นย้ําให้ทํางานเชิงรุก ทํางานเป็นทีม และบูรณาการการทํางานให้สอดรับกับนโยบาย MIND “ใช้หัวและใจปั้นอุตสาหกรรมคู่ชุมชน” ทั้ง 4 มิติ ประกอบด้วย ความสําเร็จทางธุรกิจ ดูแลสังคม ชุมชน และสิ่งแวดล้อม รวมถึงการกระจายรายได้ให้กับประชาชนเพื่อความเป็นอยู่ที่ดีขึ้น โดยเฉพาะอย่างยิ่งการให้คําปรึกษาแนะนําแก่ผู้ประกอบการในพื้นที่ให้ประกอบกิจการให้เป็นไปตามกฎหมาย ไม่สร้างผลกระทบต่อสิ่งแวดล้อมและประชาชนในพื้นที่
รัฐบาลไทย-ข่าวทำเนียบรัฐบาล-“ทิพานัน”แนะใช้สิทธิบัตรทองทำฟัน 13 รายการฟรี ทั้งอุดฟัน ถอนฟัน ฟันปลอม ผ่าฟันคุด  ตามข้อบ่งชี้ของแพทย์ ย้ำ “พล.อ.ประยุทธ์”มุ่งลดเหลื่อมล้ำทุกมิติ ยกระดับสวัสดิการประชาชน
วันศุกร์ที่ 2 มิถุนายน 2566
02/06/2566
“ทิพานัน”แนะใช้สิทธิบัตรทองทําฟัน 13 รายการฟรี ทั้งอุดฟัน ถอนฟัน ฟันปลอม ผ่าฟันคุด  ตามข้อบ่งชี้ของแพทย์ ย้ํา “พล.อ.ประยุทธ์”มุ่งลดเหลื่อมล้ําทุกมิติ ยกระดับสวัสดิการประชาชน
“ทิพานัน”แนะใช้สิทธิบัตรทองทําฟัน 13 รายการฟรี ทั้งอุดฟัน ถอนฟัน ฟันปลอม ผ่าฟันคุด  ตามข้อบ่งชี้ของแพทย์ ย้ํา “พล.อ.ประยุทธ์”มุ่งลดเหลื่อมล้ําทุกมิติ ยกระดับสวัสดิการประชาชน
วันที่ 2 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามโยบายของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งลดเหลื่อมล้ําในทุกมิติ ส่งเสริมให้ประชาชนเข้าถึงสิทธิและสวัสดิการต่างๆ อย่างทั่วถึง พร้อมกับยกระดับสวัสดิการให้ได้มาตรฐานและตอบสนองความต้องการของพี่น้องประชาชน รัฐบาลโดยสํานักงานหลักประกันสุขภาพแห่งชาติ หรือ สปสช. เป็นข่าวดีสําหรับผู้ใช้สิทธิบัตรทอง หรือ 30 บาท ที่สามารถใช้สิทธิประโยชน์ด้านทันตกรรมได้มากขึ้น จากสิทธิประโยชน์ทั้งหมด 13 รายการ ที่ได้รับการคุ้มครองดังนี้
1. การถอนฟัน
2. การอุดฟัน อุดคอฟัน
3. ขูดหินปูน การเกลาฟันหรือเกลารากฟัน (ขึ้นอยู่กับดุลยพินิจของทันตแพทย์ในการรักษา)
4. ฟันปลอมฐานพลาสติก ทั้งแบบซี่ถอดได้และแบบทั้งปากถอดได้
– ฟันปลอมแบบถอดได้มีอายุการใช้งาน 5 ปี หากผู้รับบริการได้รับความเห็นจากทันตแพทย์ว่ามีความจําเป็นต้องซ่อมฟันปลอมก่อน 5 ปี ผู้รับบริการสามารถใช้สิทธิได้
5. รักษาโพรงประสาทฟันน้ํานม (รากฟันน้ํานม)
6.ใส่เพดานเทียมในเด็กปากแหว่งเพดานโหว่
7. ผ่าฟันคุด (ตามข้อบ่งชี้ของทันตแพทย์)
8. เคลือบหลุมร่องฟัน (เด็กโตและวัยรุ่น อายุ 6 – 24 ปี)
9. การทาฟลูออไรด์วาร์นิช (เด็กอายุ 9 เดือน – 5 ปี)
10. การเคลือบฟลูออไรด์ (เด็กโตและวัยรุ่น อายุ 6 – 24 ปี) ที่เป็นกลุ่มเสี่ยงต่อการเกิดโรคฟันผุ กลุ่มเสี่ยงได้แก่ ผู้ที่มีภาวะน้ําลายแห้งจากการรักษามะเร็งด้วยการฉายแสงบริเวณใบหน้าและลําคอ หรือจากการกินยารักษาโรค รวมทั้งผู้ที่มีเหงือกร่น รากฟันโผล่ ที่ยากต่อการทําความสะอาด
11. โรคปริทันต์อักเสบ สิทธิประโยชน์ด้านทันตกรรมคุ้มครอง ทั้งนี้ ขึ้นอยู่กับดุลยพินิจของทันตแพทย์ในการรักษา
12. การผ่าตัดใส่รากฟันเทียมสําหรับผู้ที่ไม่มีฟันทั้งปาก ให้บริการผู้ป่วยที่ไม่มีฟันทั้งปากและมีข้อบ่งชี้การใส่รากฟันเทียม ด้วยบริการใส่รากฟันเทียมและการบํารุงรักษา
13. จัดฟัน ในผู้มีภาวะปากแหว่งเพดานโหว่ หรือปากแหว่ง หรือเพดานโหว่ (ตามดุลยพินิจของทันตแพทย์)
รองโฆษกประจําสํานักนายกรัฐมนตรี กล่าวว่า ผู้เข้ารับบริการสามารถเข้ารับการรักษาได้โดยไม่เสียค่าใช้จ่าย โดยแสดงบัตรประชาชนเพียงใบเดียวเท่านั้น แต่จะต้องเข้ารับบริการที่สถานพยาบาลประจําตามสิทธิ และควรติดต่อนัดหมายล่วงหน้าจะได้รับความสะดวกในการเข้ารับบริการมากขึ้น ทั้งนี้หากหน่วยบริการตามสิทธิอุปกรณ์ไม่พร้อม จะส่งต่อไปยังสถานพยาบาลที่สามารถรักษาได้ตามขั้นตอน โดยสามารถติดตามข้อมูลเพิ่มเติมได้ที่เว็บไซต์ www.nhso.go.th หรือโทร. 02 1414000 หรือ สายด่วน สปสช. 1330 เปิดบริการทุกวัน ตลอด 24 ชั่วโมง
“รัฐบาลพล.อ.ประยุทธ์ไม่เพียงต่อยอดนโยบายดีๆ เพื่อประโยชน์ของพี่น้องประชาชนอย่างครบวงจร โดยยังวางรากฐาน เสริมองค์ความรู้ ผ่านการขับเคลื่อนนวัตกรรมทางการแพทย์เพื่อเศรษฐกิจ เพื่อให้ประชาชนมีความมั่นคงในทุกด้าน”รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-รองปลัดฯ สุรพล นั่งหัวโต๊ะประชุมคณะกรรมการเทคโนโลยีสารสนเทศ อก. ถกแนวทางการดำเนินงานด้วยระบบดิจิทัลในการจัดการครุภัณฑ์ การจดทะเบียนชาวไร่อ้อย
วันศุกร์ที่ 2 มิถุนายน 2566
02/06/2566
รองปลัดฯ สุรพล นั่งหัวโต๊ะประชุมคณะกรรมการเทคโนโลยีสารสนเทศ อก. ถกแนวทางการดําเนินงานด้วยระบบดิจิทัลในการจัดการครุภัณฑ์ การจดทะเบียนชาวไร่อ้อย
รองปลัดฯ สุรพล นั่งหัวโต๊ะประชุมคณะกรรมการเทคโนโลยีสารสนเทศ อก. ถกแนวทางการดําเนินงานด้วยระบบดิจิทัลในการจัดการครุภัณฑ์ การจดทะเบียนชาวไร่อ้อย และสํารวจความพร้อมรัฐบาลดิจิทัลของหน่วยงานภาครัฐประจําปี 2566
วันที่ 1 มิถุนายน 2566 เวลา 10.00 น. ดร.สุรพล ชามาตย์ รองปลัดกระทรวงอุตสาหกรรม (รปอ.) เป็นประธานการประชุมคณะกรรมการเทคโนโลยีสารสนเทศกระทรวงอุตสาหกรรม (อก.) ครั้งที่ 3/2566 โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน และคณะกรรมการฯ เข้าร่วมประชุม ณ ห้องประชุมชุณหะวัณ ชั้น 3 อาคาร สํานักงานปลัดกระทรวงอุตสาหกรรม (สปอ.) และผ่านช่องทางออนไลน์ (ZOOM)
สําหรับวาระการประชุม ในครั้งนี้ สํานักงานคณะกรรมการอ้อยและน้ําตาลทราย (สอน.) ได้นําเสนอผ่าน KM Sharing x CIO Meeting (KMCI) ครั้งที่ 3/2566 ถึงขั้นตอนการจดทะเบียนชาวไร่อ้อยแบบดิจิทัล โดย ผศ.ดร.ปิติณัตต์ ตรีวงศ์ ผู้ช่วยศาสตราจารย์ ภาควิชาเทคโนโลยีวิศวกรรมเครื่องต้นกําลัง มหาวิทยาลัยเทคโนโลยีพระจอมเกล้าพระนครเหนือ เป็นผู้รับผิดชอบระบบพร้อมนําเสนอ ทั้งนี้ ระบบการจดทะเบียนชาวไร่อ้อยแบบดิจิทัล มีวัตถุประสงค์ เพื่อส่งเสริมให้การทํางานของหน่วยงานภาครัฐมีประสิทธิภาพและประสิทธิผลมากยิ่งขึ้น รวมถึงลดความยุ่งยาก ลดขั้นตอนและระยะเวลาในการพิจารณา ด้วยการปรับเปลี่ยนโครงสร้างและกระบวนงานการจดทะเบียนชาวไร่อ้อยใหม่ให้เป็นดิจิทัล ลดระยะเวลาในการจดทะเบียนให้แก่เกษตรกรชาวไร่อ้อยและหัวหน้ากลุ่มเกษตรชาวไร่อ้อย และเพื่อไม่ต้องให้มีการเรียกสําเนาเอกสารที่ทางราชการออกให้จากประชาชน ผู้ที่สามารถใช้งานระบบได้ในปัจจุบัน ประกอบด้วย 3 กลุ่ม คือ เจ้าหน้าที่ลงทะเบียน ทําหน้าที่จัดการข้อมูลพื้นฐานเกษตรกร จดทะเบียนชาวไร่อ้อยและหัวหน้ากลุ่มชาวไร่อ้อย พิมพ์บัตรประจําตัวเกษตรกร และตรวจสอบข้อมูลที่ดิน เจ้าหน้าที่สมาคม ทําหน้าที่จัดการข้อมูลสมาชิกสมาคม ดูข้อมูลสมาชิก เพิ่ม ลด แก้ไขข้อมูลสมาชิก และนายทะเบียนทําหน้าที่เพิ่มรอบจดทะเบียน อนุมัติ อนุญาต การขึ้นทะเบียนชาวไร่อ้อยและหัวหน้ากลุ่มชาวไร่อ้อย ซึ่งเป็นเรื่องที่มีความสําคัญ และเป็นหนึ่งในกิจกรรม Agenda ของกระทรวงอุตสาหกรรม ที่ต้องการนําข้อมูลมาช่วยในการวิเคราะห์ประมวลผลเพื่อแก้ไขปัญหาที่ส่งผลกระทบต่อภาคประชาชนโดยเฉพาะปัญหาเรื่องฝุ่น PM2.5 จากการเผาไร่อ้อย
ทั้งนี้ สํานักงานมาตรฐานผลิตภัณฑ์อุตสาหกรรมนําเสนอระบบ E-PASADU ในการบริหารจัดการครุภัณฑ์ไปประยุกต์ใช้ในหน่วยงานสังกัด อก. นอกจากนี้ ทางศูนย์เทคโนโลยีสารสนเทศ สปอ. ได้แจ้งเรื่องชุดข้อมูลของหน่วยงานภายในสังกัด อก. เพื่อใช้ในการแลกเปลี่ยนเชื่อมโยงภายใน อก. (DATA LAKE) และสถานการณ์การให้บริการเว็บเซอร์วิสของระบบ i-Industry และเรื่องการตอบแบบสํารวจระดับความพร้อมรัฐบาลดิจิทัลของหน่วยงานภาครัฐประจําปี 2566
รัฐบาลไทย-ข่าวทำเนียบรัฐบาล-มีผลใช้แล้ว! จองทะเบียนรถออนไลน์ ต้องยืนยันตัวตน ผ่านแอปพลิเคชัน ThaID
วันศุกร์ที่ 2 มิถุนายน 2566
มีผลใช้แล้ว! จองทะเบียนรถออนไลน์ ต้องยืนยันตัวตน ผ่านแอปพลิเคชัน ThaID
.....
กรมการขนส่งทางบก ยกระดับระบบการจองหมายเลขทะเบียนรถยนต์ ผ่านระบบอินเทอร์เน็ต โดยตั้งแต่วันที่ 1 มิ.ย. 66 เป็นต้นไป จะต้องยืนยันตัวตนผ่านแอปพลิเคชัน ThaID ก่อนการจองหมายเลขทะเบียนรถยนต์ออนไลน์ เพื่อยืนยันตัวบุคคล ตามพ.ร.บ. คุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) ป้องกันการแอบอ้างชื่อบุคคลอื่น มาจองทะเบียนรถยนต์ ซึ่งอาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ได้
.
เจ้าของรถจะต้องดาวน์โหลดแอปพลิเคชัน ThaID โดยถ่ายภาพบัตรประจําตัวประชาชนและภาพใบหน้าผ่านแอปพลิเคชัน ThaID ในโทรศัพท์มือถือของตนเองเพื่อลงทะเบียนระบบการพิสูจน์และยืนยันตัวตน
.
การพิสูจน์และยืนยันตัวตนทางดิจิทัล เป็นการสร้างมิติใหม่ของการทําธุรกรรมภาครัฐ และภาคเอกชนที่มีความสะดวก รวดเร็ว ผ่านช่องทางดิจิทัล ที่มีความปลอดภัยมากขึ้น และลดความเสี่ยงการใช้เอกสารปลอมในกระบวนการยืนยันตัวตนของระบบเดิมได้อีกด้วย
อ่านเพิ่มเติม คลิก https://www.thaigov.go.th/news/contents/details/68753
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ดีเดย์ 3 มิ.ย. นี้ เปิดให้ ปชช. ทดลองนั่งรถไฟฟ้าสายสีเหลืองฟรี!!
ชู “ 5 อาหารจานลับ ” จาก 5 ภูมิภาค กระตุ้นท่องเที่ยวไทย
ไทยทําได้! พัฒนายาเม็ดเลิกบุหรี่ "ไซทิซีน" ผลวิจัยปลอดภัย - มีประสิทธิผล คาดผลิตจําหน่ายต้นปี 67
ตั้งเป้า 9 หมื่นล้าน คนไทยใช้สมุนไพรไทย ดึงจุดแข็ง “การแพทย์แผนไทย” สร้างความมั่นคงในระบบสุขภาพ
ผู้ขายฝาก เฮ ! จ่ายหนี้ครบตามสัญญา ได้กรรมสิทธิ์คืนทันที แม้ผู้ซื้อฝากจะไม่ยอมคืนโฉนด
รัฐบาลไทย-ข่าวทำเนียบรัฐบาล-ไอแบงก์ เชื่อมั่น Power of Ecosystem ของ SABUY อนุมัติหนุนเงินทุน เพื่อก้าวสู่การสร้างธุรกิจครบวงจร
วันศุกร์ที่ 2 มิถุนายน 2566
02/06/2566
ไอแบงก์ เชื่อมั่น Power of Ecosystem ของ SABUY อนุมัติหนุนเงินทุน เพื่อก้าวสู่การสร้างธุรกิจครบวงจร
ธนาคารอิสลามแห่งประเทศไทย (ไอแบงก์) ลงนามในสัญญาสนับสนุนทางการเงินให้กับ บริษัท สบาย เทคโนโลยี จํากัด (มหาชน) (SABUY) บริษัทผู้สร้างแพลตฟอร์มทางธุรกิจครบวงจรโดยการเชื่อมต่อเทคโนโลยีทุกมิติ ในวงเงินรวม 900 ล้านบาท
ธนาคารอิสลามแห่งประเทศไทย (ไอแบงก์) ลงนามในสัญญาสนับสนุนทางการเงินให้กับ บริษัท สบาย เทคโนโลยี จํากัด (มหาชน) (SABUY) บริษัทผู้สร้างแพลตฟอร์มทางธุรกิจครบวงจรโดยการเชื่อมต่อเทคโนโลยีทุกมิติ ในวงเงินรวม 900 ล้านบาท โดยมี ดร.ทวีลาภ ฤทธาภิรมย์ กรรมการและผู้จัดการ ธนาคารอิสลามแห่งประเทศไทย และนายชูเกียรติ รุจนพรพจี ประธานเจ้าหน้าที่บริหาร บริษัท สบาย เทคโนโลยี จํากัด (มหาชน) ร่วมกัน ทําพิธีลงนามร่วมกัน พร้อมด้วย นายวิสุทธ์ บริบูรณ์ รองกรรมการผู้จัดการธนาคาร ผู้บริหารสายงานธุรกิจรายย่อย ปฏิบัติหน้าที่ รองกรรมการผู้จัดการ ผู้บริหารสายงานธุรกิจ และนายวิรัช มรกตกาล ประธานเจ้าหน้าที่บริหารกลุ่มงานพาณิชย์ บริษัท สบาย เทคโนโลยี จํากัด (มหาชน) ร่วมเป็นสักขีพยาน ณ ธนาคารอิสลามแห่งประเทศไทย สํานักงานใหญ่ อาคารนวม กรุงเทพฯ
ดร.ทวีลาภ ฤทธาภิรมย์ กรรมการและผู้จัดการ ธนาคารอิสลามแห่งประเทศไทย (ไอแบงก์) กล่าวว่า “ไอแบงก์ ขอขอบคุณ บริษัท สบาย เทคโนโลยี จํากัด (มหาชน) ที่ให้ความไว้วางใจใช้บริการสินเชื่อธุรกิจของไอแบงก์ ซึ่งถือเป็นจุดเริ่มต้นของการเป็นพันธมิตรร่วมกัน เรามองเห็นทิศทางการดําเนินธุรกิจของ บมจ. สบาย เทคโนโลยีที่ชัดเจนในรูปแบบธุรกิจของบริษัทมีจุดมุ่งหมายสําคัญในการพัฒนาเพื่อก้าวไปสู่การเป็นบริษัทเทคโนโลยีที่มีแพลตฟอร์มทางธุรกิจครบวงจร รวมถึงการให้บริการทางด้านการเงิน (Financial Technology) เพื่อคนไทยในทุกรูปแบบ ในฐานะที่ไอแบงก์เป็นธนาคารที่ดําเนินธุรกิจตามหลักศาสนาอิสลาม (ชะรีอะฮ์) เรามุ่งหวังที่จะสร้างความก้าวหน้าทางเทคโนโลยีทําให้พี่น้องมุสลิมมีความสะดวกสบายขึ้น โดยในอนาคตเราอาจจะสร้างโอกาสทางธุรกิจร่วมกันเพื่อตอบโจทย์ความต้องการและมอบประสบการณ์ที่ดีให้แก่ลูกค้าธนาคารผ่านเทคโนโลยีด้านการเงินที่เปลี่ยนแปลงอย่างไม่หยุดนิ่งที่ไม่เพียงแค่การให้บริการทางการเงินผ่านแอปพลิเคชันเท่านั้น แต่ยังรวมไปถึงบริการทางการเงินในวิถีชีวิตลูกค้าที่เป็นไปตามหลักชะรีอะฮ์อย่างครอบคลุม”
นายชูเกียรติ รุจนพรพจี ประธานเจ้าหน้าที่บริหาร บริษัท สบาย เทคโนโลยี จํากัด (มหาชน) กล่าวเสริมในพิธีร่วมลงนามในสัญญาสนับสนุนทางการเงินกับไอแบงก์ว่า “ทางกลุ่มบริษัท สบาย ขอขอบคุณไอแบงก์ที่ให้ความเชื่อมั่นในศักยภาพการดําเนินธุรกิจและมองเห็นแนวทางการบริหารและทิศทางธุรกิจของเราอย่างชัดเจน จึงได้รับการอนุมัติในให้การสนับสนุนทางการเงินกับกลุ่มสบายฯ โดยเงินทุนดังกล่าวนี้จะเป็นส่วนหนึ่งที่สําคัญในการเสริมความแข็งแกร่ง และเติมเต็มให้กับ Ecosystem ของกลุ่มสบายฯ ได้เป็นอย่างดี นอกจากนั้นแล้วการลงนามในครั้งนี้ยังถือเป็นก้าวแรกของความร่วมมือระหว่างกันต่อไปในอนาคต โดยเราเชื่อว่าจะมีความร่วมมือกันที่หลากหลายเพิ่มมากยิ่งขึ้นภายใต้แพลตฟอร์มทางธุรกิจของสบายครับ”
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ตรวจเยี่ยม สอจ.พิจิตร และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
วันศุกร์ที่ 2 มิถุนายน 2566
02/06/2566
ผู้ตรวจฯ ทาวัน ตรวจเยี่ยม สอจ.พิจิตร และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
ผู้ตรวจราชการกระทรวงอุตสาหกรรม ทาวัน ตรวจเยี่ยม สอจ.พิจิตร และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
วันที่ 30 - 31 พฤษภาคม 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ได้เข้าตรวจเยี่ยมสํานักงานอุตสาหกรรมจังหวัดพิจิตร (สอจ.พิจิตร) โดยมีนายชัยทัต สมิตินนท์ อุตสาหกรรมจังหวัดพิจิตร (อสจ.พิจิตร) และเจ้าหน้าที่ให้การต้อนรับ ผู้ตรวจราชการฯ ได้เน้นย้ําให้บูรณาการทํางานให้สอดรับกับนโยบาย MIND “ใช้หัวและใจปั้นอุตสาหกรรมคู่ชุมชน” ทั้ง 4 มิติ ประกอบด้วย ความสําเร็จทางธุรกิจ ดูแลสังคม ชุมชน และสิ่งแวดล้อม รวมถึงการกระจายรายได้ให้กับประชาชนเพื่อความเป็นอยู่ที่ดีขึ้น โดยเฉพาะอย่างยิ่งการให้คําปรึกษาแนะนําแก่ผู้ประกอบการในพื้นที่ให้ประกอบกิจการให้เป็นไปตามกฎหมาย ไม่สร้างผลกระทบต่อสิ่งแวดล้อมและประชาชนในพื้นที่
นอกจากนี้ ทางคณะฯ  เข้าตรวจเยี่ยมบริษัท อัครา รีซอร์เซส จํากัด (มหาชน) เหมืองแร่ทองคํา ซึ่งครอบคลุมพื้นที่ 2 จังหวัด ได้แก่ พิจิตร และเพชรบูรณ์  โดยมีคณะเจ้าหน้าที่จากบริษัทฯ ให้การต้อนรับพร้อมพาเยี่ยมชมเหมืองแร่ทองคํา ซึ่งกลับมาเปิดดําเนินการเหมืองทองอีกครั้ง เมื่อวันที่ 23 มีนาคม 2566 ที่ผ่านมา หลังปิดเหมืองไปนานกว่า 6 ปี โดยบริษัทฯ มีกรอบการพัฒนาชุมชนและสังคมอย่างยั่งยืน (CSR) 4 ด้าน คือ 1)การพัฒนาอย่างยั่งยืน เพิ่มพื้นที่สีเขียว สร้างงาน สร้างอาชีพ ยกระดับเกษตรกรรมท้องถิ่น 2)การยกระดับการศึกษา 3)สุขภาพดีถ้วนหน้า และ4)น้ําเพื่อชีวิต เพื่อการเข้าถึงน้ําสะอาดของชุมชม การจัดการน้ําเพื่อการเกษตรแบบมีส่วนร่วม โดยผู้ตรวจราชการฯ ได้เน้นย้ําให้บริษัทฯ ดําเนินการตามแนวทางการพัฒนาชุมชนรอบเหมืองแร่อย่างต่อเนื่อง โดยเฉพาะการพัฒนาแหล่งน้ําเพื่อการเกษตร การอุปโภค และบริโภค รวมถึงการสร้างงานสร้างอาชีพ สร้างรายได้ให้แก่คนในชุมชน โดยใช้กลไกคณะกรรมการกองทุนฯ เหมืองแร่ เป็นเครื่องมือในการบริหารเพื่อให้เกิดประโยชน์สูงสุด ตามความต้องการของชุมชน ประกอบกับการนํามาตรการส่งเสริมการลงทุนเพื่อพัฒนาชุมชนและสังคมของBOI เข้ามาช่วยขับเคลื่อนโครงการต่าง ๆ ของ บริษัทฯ ด้วยอีกช่องทางหนึ่ง
รัฐบาลไทย-ข่าวทำเนียบรัฐบาล-อยู่ไกล...ไปร่วมงานไม่ได้ ไม่ต้องเสียใจ! JOB EXPO THAILAND 2023 ชวนคนหางานลงทะเบียนนัดสัมภาษณ์งานออนไลน์
วันศุกร์ที่ 2 มิถุนายน 2566
02/06/2566
อยู่ไกล...ไปร่วมงานไม่ได้ ไม่ต้องเสียใจ! JOB EXPO THAILAND 2023 ชวนคนหางานลงทะเบียนนัดสัมภาษณ์งานออนไลน์
กรมการจัดหางาน เปิดอีก 1 ไฮไลท์ของมหกรรมจัดหางาน  JOB EXPO THAILAND 2023  นัดสัมภาษณ์งานออนไลน์ อํานวยความสะดวกให้คนหางานจากทั่วประเทศ ที่ไบเทคบางนา วันที่ 8 – 10 มิถุนายน 2566
นายไพโรจน์ โชติกเสถียร อธิบดีกรมการจัดหางานเปิดเผยว่า กระทรวงแรงงาน โดยกรมการจัดหางาน กําหนดจัดงาน JOB EXPO THAILAND 2023 ภายใต้ธีมงาน “คนไทยมีงานทํา คนหางาน งานหาคน” ระหว่างวันที่ 8 – 10 มิถุนายน 2566 ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร โดยความพิเศษของการจัดงานในครั้งนี้ คือการนําตําแหน่งงานจากหลากหลายภาคส่วนทั้งในประเทศและต่างประเทศ กว่า 500,000 อัตรา มาเตรียมไว้รองรับผู้สมัครงานจากทั่วประเทศ รวมทั้งการเชิญชวนบริษัทภาคเอกชนร่วม 400 แห่ง มารับสมัครและสัมภาษณ์งานภายในงาน อย่างไรก็ตามกรมการจัดหางานยังคํานึงถึงคนหางานที่อยู่ห่างไกล หรือไม่สะดวกมาร่วมงานในวันเวลาดังกล่าว จึงจัดให้มีการนัดสัมภาษณ์งานออนไลน์ ผ่านระบบ Zoom โดยบริษัทภาคเอกชนชั้นนําที่มีชื่อเสียง อาทิ บริษัท กลุ่มเซ็นทรัล จํากัด บริษัท เอก-ชัย ดิสทริบิวชั่น ซีสเท็ม จํากัด (โลตัส) บริษัท เบอร์ลี่ยุคเกอร์ จํากัด (มหาชน) (BIG C) บริษัทไมเนอร์ อินเตอร์เนชั่นแนล จํากัด (มหาชน) บริษัท บุญรอดบริเวอรี่ จํากัด บริษัท ไทยน้ําทิพย์ คอร์ปอเรชั่น จํากัด บริษัท ฟอร์ท คอร์ปอเรชั่น จํากัด (มหาชน) บริษัท ไทยเบฟเวอเรจ จํากัด (มหาชน) บริษัท หัวเว่ย เทคโนโลยี (ประเทศไทย) จํากัด เป็นต้น ซึ่งพร้อมให้บริการสัมภาษณ์งานออนไลน์วันละ 6 บริษัท ตลอด 3 วัน ตั้งแต่เวลา 10.30 – 17.30 น.
นายไพโรจน์กล่าวต่อไปว่า สําหรับผู้ที่สนใจสัมภาษณ์งานผ่านระบบออนไลน์สามารถลงทะเบียนและเลือกตําแหน่งงานที่ต้องการสมัครงานได้ที่เว็บไซต์ jobit.doe.go.th/jobexpothailand2023 โดยมีขั้นตอน ง่ายๆ เพียงเข้าสู่หน้าเว็บไซต์ - กําหนดรหัส – กรอกข้อมูลส่วนตัว - เลือกงานที่ต้องการ จากนั้นแสกน QR Code เพื่อแจ้งความประสงค์เข้ารับการสัมภาษณ์งานผ่าน google sheet โดยสามารถตรวจสอบวัน-เวลา เข้าสัมภาษณ์งานผ่านระบบ (ZOOM) ได้ในวันพุธที่ 7 มิถุนายน 2566 ในส่วนคนหางานและนายจ้างที่มีข้อมูลอยู่ในระบบไทยมีงานทํา สามารถ log in เข้าลิงค์ job expo ด้วย username /password เลขบัตรประชาชน หรือเลขนิติบุคคลได้เลย โดยไม่ต้องลงทะเบียนใหม่
ทั้งนี้ สามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานคร พื้นที่ 1 – 10 หรือที่สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-EXIM BANK ประกาศปรับอัตราดอกเบี้ย คงจุดยืนอัตราดอกเบี้ยเงินกู้ลูกค้ารายย่อยชั้นดีต่ำที่สุดในระบบ
วันศุกร์ที่ 2 มิถุนายน 2566
02/06/2566
EXIM BANK ประกาศปรับอัตราดอกเบี้ย คงจุดยืนอัตราดอกเบี้ยเงินกู้ลูกค้ารายย่อยชั้นดีต่ําที่สุดในระบบ
EXIM BANK ประกาศปรับอัตราดอกเบี้ย Prime Rate 0.25% ต่อปี จาก 6.25% ต่อปี เป็น 6.50% ต่อปี ซึ่งยังคงเป็นอัตราดอกเบี้ยเงินกู้ลูกค้ารายย่อยชั้นดีที่ต่ําที่สุดในระบบ มีผลตั้งแต่วันที่ 6 มิถุนายน 2566 เป็นต้นไป
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบาย 0.25% ต่อปี จาก 1.75% เป็น 2.00% ต่อปี อันเนื่องมาจากเศรษฐกิจไทยที่มีแนวโน้มขยายตัวต่อเนื่องจากภาคการท่องเที่ยวและการบริโภคภาคเอกชน ขณะที่การส่งออกสินค้ามีแนวโน้มฟื้นตัวอย่างค่อยเป็นค่อยไป ประกอบกับแนวโน้มเงินเฟ้อที่ยังอยู่ในระดับสูง เพื่อให้การดําเนินงานของ EXIM BANK สอดคล้องกับทิศทางของเศรษฐกิจและแนวโน้มเงินเฟ้อและสนับสนุนการดําเนินนโยบายการเงินของธนาคารแห่งประเทศไทย (ธปท.) ซึ่งจะช่วยให้การฟื้นตัวของเศรษฐกิจไทยเป็นไปอย่างมีเสถียรภาพ EXIM BANK จึงประกาศปรับอัตราดอกเบี้ย Prime Rate 0.25% ต่อปี จาก 6.25% ต่อปี เป็น 6.50% ต่อปี ซึ่งยังคงเป็นอัตราดอกเบี้ยเงินกู้ลูกค้ารายย่อยชั้นดีที่ต่ําที่สุดในระบบ มีผลตั้งแต่วันที่ 6 มิถุนายน 2566 เป็นต้นไป
“EXIM BANK ในฐานะสถาบันการเงินเฉพาะกิจของรัฐที่มีภารกิจขับเคลื่อนยุทธศาสตร์การค้าและการลงทุนระหว่างประเทศ ยังดําเนินบทบาทธนาคารเพื่อการพัฒนาโดยไม่ทิ้งคนตัวเล็ก ดูแลช่วยเหลือผู้ประกอบการ SMEs และกลุ่มเปราะบางด้วยมาตรการและโปรโมชันพิเศษอย่างต่อเนื่อง เพื่อสนับสนุนให้สามารถปรับตัวและรับมือกับสภาวะเศรษฐกิจและแข่งขันได้ในเวทีการค้าโลกยุคใหม่ที่เต็มไปด้วยโอกาสใหม่ ๆ และปัจจัยท้าทายที่ต้องบริหารจัดการอย่างรู้เท่าทันด้วยเครื่องมือทางการเงินครบวงจร” ดร.รักษ์ กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล นำทัพดีพร้อม Kick off รวมพลังจิตอาสา DIPROM Transformation Day พลิกโฉมให้ DIPROM กลายเป็น Landmark แห่งใหม่ย่านพระราม 4 (กล้วยน้ำไท)
วันศุกร์ที่ 2 มิถุนายน 2566
02/06/2566
ปลัดฯ ณัฐพล นําทัพดีพร้อม Kick off รวมพลังจิตอาสา DIPROM Transformation Day พลิกโฉมให้ DIPROM กลายเป็น Landmark แห่งใหม่ย่านพระราม 4 (กล้วยน้ําไท)
ปลัดกระทรวงอุตสาหกรรม ณัฐพล นําทัพดีพร้อม Kick off รวมพลังจิตอาสา DIPROM Transformation Day พลิกโฉมให้ DIPROM กลายเป็น Landmark แห่งใหม่ย่านพระราม 4 (กล้วยน้ําไท)
เมื่อวันที่ 2 มิถุนายน 2566 เวลา 16.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดกิจกรรม Kick off รวมพลังจิตอาสา DIPROM Transformation Day ของกรมส่งเสริมอุตสาหกรรม หรือ ดีพร้อม ภายใต้ โครงการปรับภูมิทัศน์ DIPROM Landmark พระราม 4 (กล้วยน้ําไท) โดยมี ดร.สุรพล ชามาตย์ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมเปิดงาน ซึ่งมีนายใบน้อย สุวรรณชาตรี อธิบดีกรมส่งเสริมอุตสาหกรรม ให้การต้อนรับ
โดยกรมส่งเสริมอุตสาหกรรม ขานรับนโยบายการปฏิรูปองค์กรจากท่านปลัดกระทรวงอุตสาหกรรม ปรับปรุงภูมิทัศน์ครั้งยิ่งใหญ่ในรอบกว่า 2 ทศวรรษ พลิกโฉมพื้นที่เพื่อรองรับไลฟ์สไตล์และส่งเสริมเวิร์คไลฟ์บาลานซ์ในพื้นที่ดีพร้อม พระรามที่ 4 ซึ่งแบ่งการดําเนินงานเป็น 4 ระยะ ดังนี้ ระยะที่ 1 จัดกิจกรรม Kick off รวมพลังจิตอาสา DIPROM Transformation Day ของกรมส่งเสริมอุตสาหกรรม หรือ ดีพร้อม ภายใต้ โครงการปรับภูมิทัศน์ DIPROM Landmark พระราม 4 โดยการผนึกกําลังบุคลากรดีพร้อมร่วมลงมือลงแรงขุดลอกบ่อน้ํา ปรับแต่งขอบบ่อน้ํา ขุดดินปลูกต้นไม้ นําขยะเศษวัสดุทิ้ง และปรับพื้นที่โดยรอบดีพร้อม พระรามที่ 4 เพื่อดําเนินการต่อในระยะที่ 2 พัฒนาพื้นที่ที่สร้างที่จอดรถ จัดสวนหย่อม สร้างร้านกาแฟในสวน และจัดพื้นที่โคเวิร์คกิ้งสเปซให้เป็นพื้นที่สําหรับผ่อนคลายความเหนื่อยล้าจากการทํางานให้แก่บุคลากรโดยรอบ ระยะที่ 3 ทําความสะอาดและปรังปรุงโครงสร้างของอาคารกองอํานวยการสิ่งทอ (เดิม) และพื้นที่โดยรอบเพื่อเตรียมพื้นที่สําหรับดําเนินการในระยะที่ 4 แปลงโฉมอาคารกองอํานวยการสิ่งทอ (เดิม) เป็น “DIPROM Landmark พระราม 4” ออกแบบตกแต่งภายในและเพิ่มเติมพื้นที่อํานวยความสะดวกต่าง ๆ ได้แก่ ศูนย์รวมข้อมูล มุมหนังสือ ร้านคาเฟ่ ร้านอาหาร พื้นที่อเนกประสงค์ ห้องปฏิบัติการวิจัยและพัฒนาผลิตภัณฑ์ รวมไปถึงพื้นที่แสดงสินค้าและผลิตภัณฑ์ เพื่อสร้างภาพลักษณ์และการจดจําที่ดี ดึงดูดประชาชนผู้มาใช้บริการด้วยอาคารที่มีดีไซน์ทันสมัย สู่การเป็นศูนย์รวมการให้บริการผู้ประกอบธุรกิจอุตสาหกรรมยุคใหม่ย่านพระราม 4 ในอนาคตต่อไป
สําหรับกิจกรรมในครั้งนี้ เป็นส่วนหนึ่งในโครงการจิตอาสาฯ โดยได้รับความร่วมมือจากหน่วยงานในสังกัด อก. และภาคีเครือข่ายพันธมิตร อาทิ สปอ. กพร. สศอ. ธพว. กนอ. สถาบันเครือข่าย และสมาคมฯ ต่าง ๆ มาร่วมแรง ร่วมใจกันดูแลรักษาพื้นที่ให้มีความสะอาด เรียบร้อย สวยงาม นอกจากนี้ ยังได้รับความร่วมมือจากกองทัพบก และหน่วยบัญชาการทหารพัฒนา ที่นํารถน้ํามาเติมลงในบ่อน้ํา และกรมป่าไม้ กระทรวงทรัพยากรธรรมชาติและสิ่งแวดล้อม ที่มอบพันธุ์ไม้มงคล 9 ชนิด จํานวนกว่า 100 ต้น มาให้ปลูกในพื้นที่โดยรอบ